Coba jelasin Kembali ke Kumpulan Wings dari Rodzane bin Haji Mohamed dalam bahasa melayu dong

Tidak lama selepas kumpulan Gersang dibubarkan, beliau dipelawa oleh Awie untuk menganggotai kumpulan Wings pada tahun 1990, menggantikan Black yang menarik diri akibat perselisihan faham dengan pihak pengurusan Wings. Di sinilah nama Jojet mula melonjak naik dan diiktiraf peminat muzik rock sebagai salah seorang pemain dram terbaik di Malaysia.

Bersama Wings, Jojet telah merakamkan enam buah album seperti Jerangkung Dalam Almari, Best Of Wings, Double Trouble (Bersama Search), Bazooka Penaka dan Wings & Superfreinds Part 1 & 2. Ketika bersama Wings jugalah Jojet mula berjinak-jinak dengan dunia lakonan apabila beliau diambil sebagai pelakon undangan di dalam filem Pemburu Bayang (1993) dan Putera (1994).

Pasca Wings & Perkembangan Terkini Jojet

Hanya seketika sahaja Jojet menikmati zaman kegemilangannya sebagai pemain dram Wings, beliau mengambil keputusan untuk keluar dari kumpulan tersebut buat kali kedua pada tahun 1994 atas masalah-masalah peribadi. Hal ini juga didorong oleh pengunduran penyanyi Wings, Awie yang juga sahabat baiknya sendiri.

Selepas meninggalkan Wings, Jojet menerima tawaran berlakon di dalam beberapa buah filem antaranya Sembilu 2, Tragedi Oktober, Merah, Nafas Cinta dan Bara. Kemudianya Jojet bersama Awie dan rakannya ketika bersama kumpulan Gersang, Kid Search menubuhkan sebuah band projek yang diberi nama Dragon Malaya pada tahun 2000 yang memuatkan 3 buah lagu (Rentap, Kuda 3 Kaki dan Bumi Kita Ada Naga (Melayu Ada Naga)) di dalam album solo Awie yang berjudul Rentap. Jojet kemudiannya tidak lagi aktif di dalam bidang seni kerana ingin fokus sepenuh masa terhadap perniagaannya. Pada tahun 2010, beliau akhirnya kembali aktif bersama kumpulan Gersang sehingga kini, termasuk juga yang masih ramai dikalangan peminat berharap Jojet kembali aktif bersama Awie seperti dahulu.